A Petőfi híd felé szeretett volna menni egy nő vasárnap. Ez még önmagában nem lett volna baj, csakhogy miután a GPS azt tanácsolta neki, hogy azonnal forduljon jobbra, ő ezt meg is tette, amivel aztán rögtön be is hajtott egy gyalogos aluljáróba, írja a Blikk.

Végül is nem történt tragédia, mivel egyrészt az autó kipufogója némileg fennakadt a lépcső szélén, illetve több arra járó ember segített megtartani az autót, amíg az idős sofőr ki tudott szállni.

A lapnak egy autómentő szabadnapos vezetője, Bognár Lénárd úgy mesélte el, hogy először az aluljárót épp festő két férfi szaladt oda segíteni, aztán több járókelő, köztük ő is besegített. Az autót elvontatták, végül nem sérült meg senki. A képek alapján mondjuk az sem teljesen egyértelmű, hogy hogyan jött össze az a vakmerő jobbkanyar.